ОБЩИНА СВИЛЕНГРАД

**УТВЪРДИЛ**: .............................................

**/инж.Георги Манолов-**

**Кмет на община Свиленград/**

д о к у м е н т а ц и я

З А

У Ч А С Т И Е В О Т К Р И Т А П Р О Ц Е Д У Р А З А

В Ъ З Л А Г А Н Е Н А О Б Щ Е С Т В Е Н А

П О Р Ъ Ч К А С П Р Е Д М Е Т:

**„Избор на изпълнител за извършване на строително-монтажни работи на обект: „Проектиране на ВиК в гр. Свиленград - кв.39, кв.307, кв.308, кв.309, кв.310, кв.311, кв.312 и кв.313““**

Изготвил: ......................................

/Янка Грудева-

гл.юрисконсулт в ОбА Свиленград/

Съгласувал.....................................

/Грозденка Дюлгерова-

началник отдел КСОПК в ОбА Свиленград/

**ИЗИСКВАНИЯ И УКАЗАНИЯ**

**ЗА ПОДГОТОВКА НА ОФЕРТАТА, РЕДА И УСЛОВИЯТА ЗА ПРОВЕЖДАНЕ НА ОТКРИТА ПРОЦЕДУРА ЗА ВЪЗЛАГАНЕ НА ОБЩЕСТВЕНА ПОРЪЧКА**

Тези указания определят общите правила за подготовката на офертата и изискванията към участниците в открита процедура по Законa за обществените поръчки (ЗОП).

**ВЪЗЛОЖИТЕЛ:**

Възложител на настоящата открита процедура за избор на изпълнител на обществена поръчка, възлагана по реда на Закона за обществените поръчки (ЗОП),съгласно чл.5, ал.1, т.9 от ЗОП е Кметът на Община Свиленград.

**ПРАВНО ОСНОВАНИЕ ЗА ОТКРИВАНЕ НА ПРОЦЕДУРАТА**

Възложителят обявява настоящата процедура за възлагане на обществена поръчка на основание чл. 73, ал. 1 от Закона за обществените поръчки. За нерегламентираните в настоящите указания и документацията за участие условия по провеждането на процедурата, се прилагат разпоредбите на Закона за обществените поръчки и подзаконовите му нормативни актове, както и приложимите национални и международни нормативни актове, съобразно с предмета на поръчката.

**ЦЕЛ НА ОБЩЕСТВЕНАТА ПОРЪЧКА:**

Основната целта на настоящата процедура е да бъде избран независим изпълнител, който да започне, изпълни и успешно да завърши в срок, обем и качество, необходимите дейности за предаване на обекта на Възложителя с Протокол Образец 15 и последващо издаване на разрешение за ползване на обекта.

**МОТИВИ ЗА ИЗБОР НА ПРОЦЕДУРА ПО ВЪЗЛАГАНЕ НА ПОРЪЧКАТА:**

С цел да се осигури на максимална публичност и прозрачност и разширяване на кръга от потенциални участници реда по който ще се възлага обществената поръчка чрез открита процедура по ЗОП.

Предвид обстоятелството, че не са налице условията за провеждане на състезателен диалог или някоя от процедурите на договаряне, безспорно е налице възможност и условия обществената поръчка да бъде възложена по предвидения в ЗОП ред за провеждане на открита процедура. Провеждането на предвидената в ЗОП открита процедура гарантира в най-голяма степен публичността на възлагане изпълнението на поръчката, респ. прозрачността при разходването на финансовите средства по проекта. С цел да се осигури максимална публичност, респективно да се постигнат и най-добрите за Възложителя условия, настоящата обществена поръчка се възлага именно по посочения вид процедура. Посредством тази процедура се цели и защитаване на обществения интерес, като се насърчи конкуренцията и са създадат равни условия и прозрачност при провеждане на процедурата.

**ОБЕКТ НА НАСТОЯЩАТА ОБЩЕСТВЕНА ПОРЪЧКА:**

**Обект** на настоящата обществена поръчка е **„строителство”** по смисъла на чл. 3, ал. 1, т. 1.

**СРV код:**

**45332000 „Строителни и монтажни работи на водоснабдителни и канализационни инсталации“**

**ПРЕДМЕТ НА ПОРЪЧКАТА:**

Предмет на настоящата поръчка е: „Избор на изпълнител за извършване на строително-монтажни работи на обект: „Проектиране на ВиК в гр. Свиленград - кв.39, кв.307, кв.308, кв.309, кв.310, кв.311, кв.312 и кв.313““.

Задачите и дейностите по настоящата обществена поръчка са описани подробно в техническата спецификация.

**ПРОГНОЗНА СТОЙНОСТ:**

Общата максимална прогнозна стойност на поръчката е в размер на 1 266 446,96 /един милион двеста шестдесет и шест хиляди четиристотин четиридесет и шест лева и деветдесет и шест стoтинки/, без включен ДДС, съответно 1 519 736,35 /един милион петстотин и деветнадесет хиляди седемстотин тридесет и шест лева и тридесет и пет стотинки/, с включен ДДС.

Офертите на участниците не трябва да надхвърлят прогнозна стойност на настоящата поръчка. Участници, които са предложили по-висока цена се отстраняват от участие в процедурата.

Определената прогнозна стойност се явява максимална по процедурата, оферти над нея ще бъдат отстранявани. В цената се включват всички разходи, свързани с качественото изпълнение на поръчката в описания вид и обхват в техническата спецификация. Възложителят ще заплаща само реално извършени дейности по обществената поръчка.

**СХЕМА НА ПЛАЩАНЕ НА ПОРЪЧКАТА:**

Плащането се извършва на части, както следва:

1. Авансово плащане по банкова сметка на **ИЗПЪЛНИТЕЛЯ** в размер на 30 % /тридесет процента/ от стойността на договора, платимо в 30 - дневен срок, след получаване на Уведомително писмо от **ВЪЗЛОЖИТЕЛЯ** към **ИЗПЪЛНИТЕЛЯ** за осигурено финансиране на проекта и надлежно издадена и предадена фактура от страна на **ИЗПЪЛНИТЕЛЯ**;

2. Окончателно плащане, платимо в едномесечен срок след приемане на обекта с подписването на Протокол Образец 15 и след надлежно издадена и предадена фактура от страна на **ИЗПЪЛНИТЕЛЯ**.

Община Свиленград извършва плащане за извършени СМР до размера на сумата по договора, въз основа на заверени протоколи за извършени и подлежащи на заплащане видове СМР и по офертните единични цени съгласно количествено-стойностната сметка. За завършени и подлежащи на разплащане ще се считат само тези видове работи, които са приети от инвеститорския контрол и строителния надзор и са отразени в съответния протокол.

**Забележка:Към момента на обявяване на настоящата обществена поръчка, финансиране не е осигурено.** В случай, че за изпълнението на договора не бъдат осигурени финансови средства в срок до 31.12.2017 год., същият не произвежда правно действие и ще се счита между страните за не сключен. В този случай Възложителят не дължи никакви неустойки, като на Изпълнителя се възстановява внесената гаранция за изпълнение в пълен размер.

**МЯСТО И СРОК ЗА ИЗПЪЛНЕНИЕ НА ПОРЪЧКАТА:**

Мястото за изпълнение на поръчката е гр. Свиленград.

**СРОК ЗА ИЗПЪЛНЕНИЕ НА ПОРЪЧКАТА:**

Срокът за изпълнение на дейностите в обхвата на поръчката е 120 (сто и двадесет) календарни дни и започва да тече от датата на съставяне на протокола за откриването на строителната площадка и определянето на строителната линия и ниво и приключва с подписване на Протокол Образец 15.

**СРОК НА ВАЛИДНОСТ НА ОФЕРТИТЕ:**

Срокът на валидност на офертите трябва да бъде не по-малко от 180 /сто и осемдесет/ **календарни дни,** считано от крайния срок за получаване на офертите.

**УСЛОВИЯ ЗА ПОЛУЧАВАНЕ НА РАЗЯСНЕНИЯ ПО ДОКУМЕНТАЦИЯТА ЗА УЧАСТИЕ:**

**На посоченият интернет адрес: http://www.svilengrad.bg/, Възложителят ще публикува и писмени разяснения по условията на процедурата. Разясненията се публикуват в профила на купувача в 4-дневен срок от получаване на искането.**

Искания за предоставяне на разяснения по решението, обявлението, документацията за обществена поръчка и описателния документ могат да се правят до 10 (десет) календарни дни преди изтичането на срока за получаване на офертите от всяко заинтересовано лице – лично, или чрез лице с представителна власт, или чрез изрично упълномощено друго лице, по някой от допустимите способи, на посочените в обявлението за възлагане на обществена поръчка и в настоящата документация: електронен адрес, факс номер, по пощата или куриерска служба на пощенския адрес на Възложителя.

В дадените разяснения не се посочва лицето направило запитването.

Всички комуникации и действия между Възложителя и участниците, свързани с настоящата процедура са в писмен вид и само на **Български език**. Писма/кореспонденция представени на чужд език се представят задължително в превод на **Български език**. Работният език за изпълнение на поръчката е български.

* Обменът на информация между Възложителя и участника може да се извършва по един от следните допустими начини:

**а)** лично – срещу подпис;

**б)** по пощата - чрез препоръчано писмо с обратна разписка, изпратено на посочения от участника адрес;

**в)** чрез куриерска служба;

**г)** по факс;

**д)** по електронен път – по електронна поща. В случай, при уведомяване по електронна поща (вкл. и такава посочена на официален уебсайт на участника), моментът на получаването от участника/заинтересовано лице/изпълнител ще се счита от датата на получено при Възложителя потвърждение от заинтересовано лице/участник/изпълнител, за получено от Възложителя електронно известяване/уведомяване;

**е)** чрез комбинация от тези средства.

Писмата и уведомленията следва да бъдат адресирани до посоченото за тази цел лице за контакти.

Обменът на информация, чрез връчването й лично срещу подпис, се извършва от страна на Възложителя чрез лицата за контакти, посочени в Обявлението. Информацията се приема от заинтересованото лице/участника чрез лицата за контакт, посочени при закупуване на документацията, съответно в офертата на участника;

Обменът и съхраняването на информация в хода на провеждане на процедурата за възлагане на обществена поръчка се извършват по начин, който гарантира целостта, достоверността и поверителността на информацията.

**МЕТОДИКА ЗА ОПРЕДЕЛЯНЕ НА КОМПЛЕКСНАТА ОЦЕНКА. КРИТЕРИИ ЗА ВЪЗЛАГАНЕ НА ПОРЪЧКАТА.**

Оценяването и класирането на офертите на участниците се извършва въз основа на „Икономически най-изгодна оферта” по критерий „оптимално съотношение качество/цена“.

**Комплексна оценка (КО) = ОТ + ОЦ**

**„ОТ”** е оценката по показател **„Техническо предложение”**

**„ОЦ”**е оценката по показател **„Предлагана цена”**

На първо място се класира участникът, събрал най-много точки. Максималният брой точки, които може да получи участник е **100 т.** сумарно от показателите.

1. **Показател – „Техническо предложение” (ОТ)**

Максимален брой точки по този показател - **60 т.**

Оценяват се елементи на Техническото предложение, както следва:

|  |  |
| --- | --- |
| **Техническо предложение (ОТ) – елементи (Пi)** | **Максимално възможен брой точки** |
| Обяснителна записка – П1 | 40 |
| Рискове при изпълнението – П2 | 20 |
| **Техническо предложение (ОТ)** | **60** |

**ОТ = П1 + П2**

***Офертите на участниците, които отговарят на изисквания на Възложителя се оценяват по долуописаните критерии.***

**„Обяснителна записка ” – П 1**

* До оценка по показател **„Обяснителна записка” – П 1** се допускат само оферти, които съответстват на условията на Възложителя за изпълнение на обществената поръчка;
* Максимален брой точки – **40 точки**.

***Участникът следва да представи предлаганата от него обяснителна записка, структурирана съобразно посочените по-долу наименования на отделните части.***

***Обяснителната записка*** ***трябва да включва като минимум следното:***

1. **Дейности в етапа на подготовка на строителната площадка и доставка на материали**, с които се цели постигане на максимална база за успешно стартиране на строителния процес.

Участникът трябва да опише своето виждане за дейностите в етапа на подготовка на строителната площадкаи доставка на материали, които ще извърши преди започване на строителните работи, разпределението на задачите в екипа, начина на комуникация и взаимодействието с останалите участници в строителния процес, дейностите по съгласуване с компетентните инстанции на започването на строителния процес.

1. **Дейности в етапа на строителство**

Участникът трябва да представи своето виждане за дейностите в етапа на строителство, предвиждането си за технически и човешки ресурси, разпределението на механизацията и персонала в етапите на изпълнение, технологичната последователност на основните дейности, координация на дейностите, взаимодействие с различните участници в строителния процес**.**

1. **Дейности в етапа на въвеждане в експлоатация и постигане на проектните показатели**

Участникът трябва да представи методи и последователност на работите за провеждане на изпитванията при завършване на всеки подетап от проекта, както и обекта като цяло, необходими за въвеждане на обекта в експлоатация, съобразени със спецификата на поръчката и взаимодействието с останалите участници в строителния процес в етапа на въвеждане в експлоатация.

1. **Методи на текущия контрол**

Участникът трябва да представи методите, които ще прилага за осъществяване на контрола при изпълнение на доставките на материали, включващ контрол при производителя, контрол при доставката франко-склад на Изпълнителя, контрол при монтаж, изпитвания, проби и други, както и методите на контрол на строителните дейности, които ще прилага при реализиране предмета на поръчката, имащи за цел качественото изпълнение.

***Участник, който представи Техническо предложение, което не отговаря на изискванията, посочени по-горе и тези от техническата спецификация на Възложителя, ще бъде отстранен от участие в процедурата за възлагане на обществената поръчка.***

*Участникът получава* ***40 точки****, при условие че предложената «Обяснителна записка» отговаря на изискванията на Възложителя, посочени в указанията, техническата спецификация и проектите, на действащото законодателство, на съществуващите технически изисквания и стандарти, съобразена е с предмета на поръчката и са налице кумулативно долните обстоятелства:*

* *Представени са дейности в етапите на: подготовка на строителната площадка и доставка на материали, строителството и предаване на отделните участъци и обекта като цяло с протокол-образец 15, съгласно ЗУТ;*
* *Предложените дейности в етапа на подготовка създават предпоставка за навременно стартиране на строителството;*
* *Представена е технологичната последователност на строителните процеси и необходимите технически и човешки ресурси, както и тяхното разпределение във времето;*
* *Посочени са конкретните отговорници за всяка една от дейностите към всеки от етапите на изпълнение - подготовка на строителство и доставка на материали, строителството и въвеждане обекта в експлоатация;*
* *Представено е взаимодействието с различните участници в строителния процес в етапа на подготовка на строителство и доставка на материали, строителството и въвеждане обекта в експлоатация;*
* *Представени са методи за контрол на материалите и строителните дейности, които ще се извършват, както и необходимите лабораторни изпитвания;*

*Участникът получава* ***20 точки****, при условие че предложената «* Обяснителна записка *» отговаря на изискванията на Възложителя, посочени в указанията, техническата спецификация и проектите, на действащото законодателство, на съществуващите технически изисквания и стандарти, съобразени са с предмета на поръчката, но е налице едно или повече от долните обстоятелства:*

* *Схематично (общо) описание на дейностите в етап на: подготовка на строителната площадка, или доставка на материали, или строителство, или предаване на отделните участъци и обекта като цяло с протокол-образец 15, съгласно ЗУТ;*
* *Не са показани отговорници за някои от конкретните дейности в етапите на изпълнение (подготовка на строителство и доставка на материали, строителството и въвеждане обекта в експлоатация);*
* *Методите на контрол на материалите или строителните дейности или част от необходимите лабораторни изпитвания са дадени само схематично (общо);*

*Участникът се* ***отстранява*** *от по-нататъшно участие в процедурата, в случай че в предложената „*Обяснителна записка *” липсва описание на някоя от дейностите, описани по-горе като минимално изискване на Възложителя или има описание, което съдържа съществени пропуски и е налице някое от долните обстоятелства:*

* *Не са спазени изискванията на Възложителя от техническата спецификация и документацията;*
* *Липсва описание на дейности в етап на подготовка на строителната площадка, или доставка на материали, или строителство, или предаване на отделните подобекти/участъци, или обекта като цяло с протокол-образец 15, съгласно ЗУТ;*
* *Технологичната последователност на строителните процеси не е описана или е сгрешена последователността на процесите;*
* *Не са описани необходимите технически или човешки ресурси или не е показано тяхното разпределение във времето;*
* *Не е описано взаимодействието с участниците в етапите на изпълнение - подготовка на строителство и доставка на материали, строителството и въвеждане обекта в експлоатация;*
* *Не са предложени методи за контрол на материалите, или необходимите лабораторни изпитвания, или строителните дейности, или тяхното описание не е съобразено със спецификата на проекта, или изискванията на нормативната уредба;*

„**Рискове при изпълнението” - П2**

Оценката по този елемент отчита качеството на техническото предложение по отношение на мерките, които участникът предлага за недопускане/предотвратяване на рисковете при изпълнението на обществената поръчка, респективно за преодоляване на негативните последици от тях. Максимален брой точки по показателя - **20 точки**.

Разглеждат се предложенията на участниците за управление на следните дефинирани от Възложителя рискове, които могат да възникнат при изпълнението на договора:

1. Времеви рискове:
   * Закъснение началото на започване на работите;
   * Изоставане от графика при текущото изпълнение на дейностите;
   * Риск от закъснение за окончателно приключване на СМР и предаване на обекта;
2. Липса/ недостатъчно съдействие и/ или информация от страна на други участници в строителния процес;
3. Липса/ недостатъчна координация и сътрудничество между заинтересованите страни в рамките на проекта.
4. Неизпълнение на договорни задължения, в това число забава на плащанията по договора от Страна на Възложителя;
5. Трудности при изпълнението на проекта, продиктувани от спецификата му и/ или непълноти и/ или неточности в проектната документация.

Техническото предложение на всеки един от участниците в процедурата за възлагане на обществената поръчка следва да съдържа, за всеки един от посочените рискове:

* Обхват, вероятност и степен на въздействие на риска върху изпълнението на обществената поръчка;
* Мерки за недопускане/предотвратяване на риска, в приложимите случаи, съответно обосновка за невъзможността да се предприемат подобни мерки в конкретния случай;
* Мерки за преодоляване на риска.

***Участник, който представи Техническо предложение, което не отговаря на горепосочените изисквания, ще бъде отстранен от участие в процедурата за възлагане на обществената поръчка.***

Офертите се оценяват по следните критерии:

*На оферта се присъждат* ***20 т.*** *по този показател, когато:*

***В Техническото предложение на съответния участник в процедурата се включва описание на всеки един от посочените рискове с необходимото задължително съдържание, като е в сила и всяко едно от следните обстоятелства:***

*- В офертата е разгледано проявлението на всички посочени от възложителя рискове при изпълнение на поръчката, спазено е задължителното съдържание за всеки един риск – посочени са обхвата, вероятността и степента на въздействие на всеки отделен риск върху изпълнението на обществената поръчка, предложени са конкретни мерки за недопускане/предотвратяване настъпването на риска (в приложимите случаи) и съответно конкретни адекватни дейности по отстраняване на последиците от настъпилия риск;*

*В останалите случаи оценките на участниците, чиито предложения отговарят на нормативните изисквания и изискванията на Възложителя, се определят както следва:*

***В Техническото предложение на съответния участник в процедурата се включва описание на всеки един от посочените рискове с необходимото задължително съдържание, като е в сила поне едно от следните обстоятелства:***

*- Направено е схематично (общо) описание на обхвата, вероятността или степента на въздействие на един или повече от посочените рискове върху изпълнението на обществената поръчка;*

*- Направено е схематично (общо) описание на мерките за недопускане/предотвратяване на един или повече от посочените рискове, съответно схематична (обща) обосновка за невъзможността да се предприемат подобни мерки в конкретния случай и/или са предложени мерките за недопускане/предотвратяване които не са относими към предмета на поръчката;*

*- Направено е схематично (общо) описание на мерките за преодоляване на един или повече от посочените рискове и/или са предложени мерки за преодоляване които не са относими към предмета на поръчката.*

*При наличие на едно от посочените обстоятелства, на офертата на съответния участник по този показател, се присъждат* ***10 точки****.*

*При наличие на две от посочените обстоятелства, на офертата на съответния участник по този показател, се присъждат* ***5 точки****.*

*При наличие и на трите посочени обстоятелства, на офертата на съответния участник по този показател, се присъжда* ***1 точка****.*

1. **Показател „Предлагана цена” (ОЦ)**

Показател „Предлагана цена” е с максимален брой точки **40 т.**

Максималният брой точки по този показател получава офертата с предлагана най-ниска цена – 40 точки. Точките на останалите участници се определят в съотношение към най-ниската предложена цена по следната формула:

Рmin

ОЦ= 40 х --------, където

Рn

„40” са максималните точки по показателя;

Р n– цената, предложена от съответния участник без ДДС;

Р min - предложената минимална цена без ДДС.

**Крайно класиране на Участниците:**

Крайното класиране на участниците се извършва по броя на точките, получени за всеки участник. На първо място се класира участникът, получил най-висока обща оценка.

Комисията класира участниците по степента на съответствие на офертите с предварително обявените от възложителя условия. Когато комплексните оценки на две или повече оферти са равни, с предимство се класира офертата, в която се съдържат по-изгодни предложения, преценени в следния ред:

1. по-ниска предложена цена;

2. по-изгодно предложение по показатели извън посочените по т.1, сравнени в низходящ ред съобразно тяхната тежест.

**УКАЗАНИЯ ЗА УЧАСТИЕ В ПРОЦЕДУРАТА**

1. **Общи изисквания**

**1.1.** Откритата процедура е вид процедура за възлагане на обществени поръчки, при която всички заинтересовани лица могат да подадат оферта. Заинтересовани лица са български или чуждестранни физически или юридически лица, включително техни обединения, които отговарят на определените в Закона за обществените поръчки и предварително обявените от възложителя условия.

**1.2.** В случай, че участникът участва като обединение (или консорциум), което не е регистрирано като самостоятелно юридическо лице, тогава участникът следва да представи копие от документ, от който да е видно правното основание за създаване на обединението, както и следната информация във връзка с конкретната обществена поръчка:

* правата и задълженията на участниците в обединението;
* разпределението на отговорността между членовете на обединението;
* дейностите, които ще изпълнява всеки член на обединението.

Когато в договора за създаването на обединение / консорциум липсват клаузи, гарантиращи изпълнението на горепосочените условия, или състава на обединението се е променил след подаването на офертата – участникът ще бъде отстранен от участие в процедурата за възлагане на настоящата обществена поръчка.

* 1. Когато не е приложено в офертата копие от документ, от който да е видно правното основание за създаване на обединението, Комисията назначена от Възложителя за разглеждане и оценяване на подадените оферти, го изисква на основание чл. 54, ал. 8 от ППЗОП.

**Забележка:** На основание чл. 10, ал. 2 от ЗОП, Възложителят не предвижда изискване за създаване на юридическо лице, когато участникът, определен за изпълнител е обединение на физически и/или юридически лица.

**1.4.** Всеки участник в процедура за възлагане на обществена поръчка има право да представи само една оферта.

**1.5.** Лице, което участва в обединение или е дало съгласие да бъде подизпълнител на друг участник, не може да подава самостоятелно оферта.

**1.6.** В процедура за възлагане на обществена поръчка едно физическо или юридическо лице може да участва само в едно обединение.

**1.7.** Свързани лица не могат да бъдат самостоятелни кандидати или участници в една и съща процедура.

Когато определеният изпълнител е неперсонифицирано обединение на физически и/или юридически лица, договорът за обществена поръчка се сключва, след като изпълнителят представи пред възложителя заверено копие от удостоверение за данъчна регистрация и регистрация по БУЛСТАТ или еквивалентни документи съгласно законодателството на държавата, в която обединението е установено.

Участниците в обединението носят солидарна отговорност за изпълнение на договора за обществената поръчка.

**1.8.** При подаване на оферта участникът декларира липсата на основанията за отстраняване и съответствие с критериите за подбор чрез представяне на единен европейски документ за обществени поръчки (ЕЕДОП). В него се предоставя съответната информация, изисквана от възложителя, и се посочват националните бази данни, в които се съдържат декларираните обстоятелства, или компетентните органи, които съгласно законодателството на държавата, в която кандидатът или участникът е установен, са длъжни да предоставят информация.

**1.9.** Когато кандидатът или участникът е посочил, че ще използва капацитета на трети лица за доказване на съответствието с критериите за подбор или че ще използва подизпълнители, за всяко от тези лица се представя отделен ЕЕДОП, който съдържа информацията по т. 1.8.

**1.10.** Участниците могат да използват ЕЕДОП, който вече е бил използван при предходна процедура за обществена поръчка, при условие че потвърдят, че съдържащата се в него информация все още е актуална.

**1.11.** Възложителят може да изисква от участниците по всяко време да представят всички или част от документите, чрез които се доказва информацията, посочена в ЕЕДОП, когато това е необходимо за законосъобразното провеждане на процедурата.

**1.12.** Преди сключването на договор за обществена поръчка, възложителят изисква от участника, определен за изпълнител, да предостави актуални документи, удостоверяващи липсата на основанията за отстраняване от процедурата, както и съответствието с поставените критерии за подбор. Документите се представят и за подизпълнителите и третите лица, ако има такива.

**1.13.** Изпълнителите сключват договор за подизпълнение с подизпълнителите, посочени в офертата.

В срок до 3 дни от сключването на договор за подизпълнение или на допълнително споразумение за замяна на посочен в офертата подизпълнител изпълнителят изпраща копие на договора или на допълнителното споразумение на възложителя заедно с доказателства, че са изпълнени условията по чл. 66, ал. 2 и 11 ЗОП.

Подизпълнителите нямат право да превъзлагат една или повече от дейностите, които са включени в предмета на договора за подизпълнение. Не е нарушение на забраната доставката на стоки, материали или оборудване, необходими за изпълнението на обществената поръчка, когато такава доставка не включва монтаж, както и сключването на договори за услуги, които не са част от договора за обществената поръчка, съответно от договора за подизпълнение.

**1.14.** Възложителят поддържа „Профил на купувача” на ел. адрес http://www.svilengrad.bg/, който представлява обособена част от електронна страница на община Свиленград, за който е осигурена неограничен, пълен, безплатен и пряк достъп чрез електронни средства.

В деня на публикуване на Решението и Обявлението в Регистъра на обществените поръчки (РОП), Възложителят - община Свиленград публикува в профила на купувача, всички документи за участие в процедурата и предоставя неограничен пълен, безплатен и пряк достъп до тях.

**Документацията за участие в настоящата процедура е безплатна и всеки участник може да я изтегли от „Профила на купувача”, за да изготви своята оферта!**

**2.** **Условия за допустимост на участниците**

**2.1.**Възложителят отстранява от участие в процедура за възлагане на обществена поръчка кандидат или участник, когато:

2.1.1 е осъден с влязла в сила присъда, освен ако е реабилитиран, за престъпление по чл. 108а, чл. 159а - 159г, чл. 172, чл. 192а, чл. 194 - 217, чл. 219 - 252, чл. 253 - 260, чл. 301 - 307, чл. 321, 321а и чл. 352 - 353е от Наказателния кодекс;

2.1.2. е осъден с влязла в сила присъда, освен ако е реабилитиран, за престъпление, аналогично на тези по т. 1, в друга държава членка или трета страна;

2.1.3. има задължения за данъци и задължителни осигурителни вноски по смисъла на чл. 162, ал. 2, т. 1 от Данъчно-осигурителния процесуален кодекс и лихвите по тях, към държавата или към общината по седалището на възложителя и на кандидата или участника, или аналогични задължения, установени с акт на компетентен орган, съгласно законодателството на държавата, в която кандидатът или участникът е установен, освен ако е допуснато разсрочване, отсрочване или обезпечение на задълженията или задължението е по акт, който не е влязъл в сила;

2.1.4. е налице неравнопоставеност в случаите по чл. 44, ал. 5 от ЗОП;

2.1.5. е установено, че:

а) е представил документ с невярно съдържание, свързан с удостоверяване липсата на основания за отстраняване или изпълнението на критериите за подбор;

б) не е предоставил изискваща се информация, свързана с удостоверяване липсата на основания за отстраняване или изпълнението на критериите за подбор;

2.1.6. е установено с влязло в сила наказателно постановление или съдебно решение, че при изпълнение на договор за обществена поръчка е нарушил чл. 118, чл. 128, чл. 245 и чл. 301 - 305 от Кодекса на труда или аналогични задължения, установени с акт на компетентен орган, съгласно законодателството на държавата, в която кандидатът или участникът е установен;

2.1.7. е налице конфликт на интереси, който не може да бъде отстранен.

**2.2** Основанията по т. 2.1.1, 2.1.2 и 2.1.7 се отнасят за лицата, които представляват участника или кандидата, членовете на управителни и надзорни органи и за други лица, които имат правомощия да упражняват контрол при вземането на решения от тези органи.

**2.3** Не се отстранява от участие в процедура за възлагане на обществена поръчка кандидат или участник, за когото са налице обстоятелствата по т. 2.1.3, когато:

1. се налага да се защитят особено важни държавни или обществени интереси;

2. размерът на неплатените дължими данъци или социалноосигурителни вноски е не повече от 1 на сто от сумата на годишния общ оборот за последната приключена финансова година.

**2.4**. Отстранява се от участие в процедура за възлагане на обществена поръчка и кандидат или участник - обединение от физически и/или юридически лица за чийто член на обединението е налице някое от основанията за отстраняване по т. 2.1.

**2.5.** Основанията за отстраняване се прилагат до изтичане на следните срокове:

2.5.1. пет години от влизането в сила на присъдата - по отношение на обстоятелства по т. 2.1.1, и т.2.1.2, освен ако в присъдата е посочен друг срок;

2.5.2. три години от датата на настъпване на обстоятелствата по т. 2.1.5, буква "а" и т.2.1. 6, освен ако в акта, с който е установено обстоятелството, е посочен друг срок.

**Забележка:** Стопанските субекти, за които са налице обстоятелства по т. 2.1.5, буква "а" се включват в списък, който има информативен характер.

**2.6.** Не могат да участват в процедурата за възлагане на настоящата обществена поръчка участници,които са дружества, регистрирани в юрисдикции с преференциален данъчен режим и свързаните с тях лица включително и чрез гражданско дружество/консорциум, в което участва дружество, регистрирано в юрисдикция с преференциален данъчен режим;

**2.7.** Когато участникът предвижда участието на подизпълнители при изпълнение на поръчката или ще използва ресурсите на трети лица, посочените изисквания се прилагат и по отношение на подизпълнителите и на третите лица.

**2.8.** В случай, че участникът е обединение (или консорциум), което не е регистрирано като самостоятелно юридическо лице:

**2.8.1.** ЕЕДОП се представя за всяко физическо и/или юридическо лице, включено в състава на обединението.

**2.8.2.** Декларацията по чл. 3, т. 8 от Закона за икономическите и финансовите отношения с дружествата, регистрирани в юрисдикции с преференциален данъчен режим, свързаните с тях лица и техните действителни собственици, се представя за всяко физическо или юридическо лице, включено в обединението.

**3. Критерии за подбор**

**3.1. Годност (правоспособност) за упражняване на професионална дейност:**

**3.1.1** Участникът трябва да е вписан в Централния професионален регистър на строителя, съгласно Закона за камарата на строителите за изпълнение на строежи **от ІV група, втора категория**. За чуждестранните участници – аналогичен регистър, съгласно законодателството на държавата членка, в която са установени.

***Доказване:*** *Участникът декларира съответствие с поставеното изискване чрез представяне на Единния европейски документ за обществени поръчки (ЕЕДОП), като посочи и публичния регистър в които се съдържа информация за наличието на тази регистрация в Част IV: Критерии за подбор, буква А: Годност, т.1). В случай на участие на обединение/консорциум, който не е регистриран като самостоятелно юридическо лице, както и в случаите, когато се ползва подизпълнител, всеки един от членовете на обединението/консорциума, както и за подизпълнителите се декларира съответствие с поставеното изискване чрез представяне на Единния европейски документ за обществени поръчки (ЕЕДОП), като посочи и публичния регистър в които се съдържа информация за наличието на тази регистрация в Част IV: Критерии за подбор, буква А: Годност, т.1). В случай че информацията не е достъпна за проверка в публичен регистър към декларираните данни участникът следва да приложи копие на валидно удостоверение за вписване в Централния професионален регистър на строителя или еквивалентен документ за чуждестранните участници, удостоверяващ правото на съответното лице (съгласно националното му законодателство) да изпълни предмета на поръчката.*

3.2. Икономическо и финансово състояние:

**3.2.1** Участникът трябва да има валидна застраховка „Професионална отговорност в строителството” съгласно чл. 171, ал. 1 от ЗУТ с минимална застрахователна сума, съгласно чл. 5, ал. 2 от Наредбата за условията и реда за задължително застраховане в проектирането и строителство за категорията строителство, съобразно строежа – предмет на обществената

***Доказване:*** *Участникът декларира съответствие с поставеното изискване чрез представяне на Единния европейски документ за обществени поръчки (ЕЕДОП), като информацията се посочва в Част IV: Критерии за подбор, буква Б: икономическо и финансово състояние, т. 5) от ЕЕДОП.*

**3.3. Технически и професионални способности:**

**3.3.1.** Участникът трябва да е изпълнил дейности с предмет и обем, идентични или сходни с тези на поръчката за последните пет години от датата на подаване на офертата;

**Минимално ниво:** Участникът трябва да е изпълнил **минимум 1 (един) обект, с дейности с предмет \*идентичен или сходен на обществената поръчка**, изпълнен през последните 5 (пет) години, считано от датата на подаване на офертите.

**Забележка: Дейности с предмет \*идентичен или сходен на обществената поръчка \*** се счита изпълнение на *строителство и/или реконструкция на водопроводна и/или канализационна мрежа.*

***Доказване:*** *Участникът декларира съответствие с поставеното изискване чрез представяне на Единния европейски документ за обществени поръчки (ЕЕДОП), като представи списък на строителството, идентично или сходно с предмета на поръчката, изпълнено през последните 5 години, считано от датата на подаване на офертите. Информацията се посочва в Част IV: Критерии за подбор, буква В: технически и професионални способности, т. 1а) от ЕЕДОП. Към декларираните данни участникът следва да приложи копия на удостоверения за добро изпълнение на посоченото строителство, които да съдържат стойността, датата, на която е приключило изпълнението, мястото, вида и обема, както и дали е изпълнено в съответствие с нормативните изисквания.*

**3.3.2.** Участникът трябва да разполага с персонал и/или с ръководен състав с определена професионална компетентност за изпълнението на поръчката;

**Минимално ниво:** Участникът трябва да предложи екип, притежаващ необходимата професионална квалификация и опит, съответстващи на спецификата на поръчката, както следва:

- Ръководител проект – строителен инженер с образователна степен “Магистър”, специалност „ВиК” или еквивалентна, с професионален опит минимум 5 години, да е изпълнявал длъжността „Ръководител проект” на най-малко един обект, включващ строително-монтажни работи по изграждане и/или реконструкция и/или рехабилитация на водопроводна и/или канализационна мрежа – 1 брой;

- Специалист контрол на качеството (СМР) - строителен инженер с образователна степен “Магистър”, стаж на длъжност, свързана с контрол на качеството при изпълнение на СМР минимум 3 години, да притежава удостоверение/сертификат за контрол върху качеството на изпълнение на строителството и за съответствие на влаганите в строежите строителни продукти със съществените изисквания за безопасност – 1 брой;

- Специалист по здравословни и безопасни условия на труд - строителен инженер с образователна степен “Магистър”, с професионален опит минимум 3 години, да притежава валидно удостоверение за: длъжностно лице по безопасност и здраве и координатор по ЗЗБУТ-съгласно изискванията на ЗЗБУТ и Наредба №2/22.03.2004г. за минималните изисквания за ЗБУТ при извършване на строителни дейности – 1 брой;

- Технически ръководител - строителен инженер или строителен техник, с професионален опит минимум 3 години, да е изпълнявал длъжността „Технически ръководител” на най-малко един обект, включващ строително-монтажни работи по изграждане и/или реконструкция и/или рехабилитация на водопроводна и/или канализационна мрежа – 1 брой;

!!! Уточнение: При използването на експерти - чуждестранни лица, доказването на съответствие с поставените изисквания за образователно – квалификационна степен се удостоверява и с посочване на еквивалентни на изброените по-горе специалности.

Под „еквивалентно образование” или „еквивалентна специалност” следва да се разбира, придобито образование или специалност приравнени към посочените. Приравнени са специалностите, при които учебната програма на специалността покрива най-малко 80 на сто от учебната програма на някоя от специалностите посочените по-горе.

Когато Участникът е установен и регистриран извън Република България, се представя списък на експертите, като притежаваните от тях специалности и правоспособност следва да съответстват на изискуемите или да са еквивалентни, съобразно законодателството на държавата, в която е придобил образователно-квалификационната си степен и специалност конкретния експерт.

По отношение ключовите експерти – чужденци се прилагат разпоредбите на Директива 2005/26/ЕО, както и условията и реда за признаване на професионални квалификации, придобити в други държави членки и в трети държави, с цел достъп и упражняване на регулирани професии в Република България. С Решение на Министерски съвет № 352 от 21.05.2015 г. е приет Както и съгласно чл. 59 „Прозрачност“ от изменената Директива 2005/36/ЕО на Европейския парламент и на Съвета от 7 септември 2005 година относно признаването на професионалните квалификации.

***Доказване:*** *Участникът декларира съответствие с поставеното изискване чрез представяне на Единния европейски документ за обществени поръчки (ЕЕДОП), като представи списък на специалистите, които ще изпълняват обществената поръчка, в който е посочена професионалната компетентност на лицата в това число:*

* *Специалист/експерт (трите имена и позиция (длъжност), която ще заема лицето при изпълнение на обществената поръчка)*
* *Образование (степен, специалност, година на дипломиране, № на диплома, учебно заведение)*
* *Професионална квалификация (направление, година на придобиване, № на издадения документ, издател)*
* *Професионален опит (месторабота, период, длъжност, основни функции, участие в обекти, изисквани от възложителя)*
* *Отношение с участника (служител на трудов договор, нает за изпълнение чрез граждански довор или друго отношение)*

*Информацията се посочва в Част IV: Критерии за подбор, буква В: технически и професионални способности, т. 6) от ЕЕДОП.*

***При ползване на подизпълнители или трети лица,*** *за всеки се**представя Единния европейски документ за обществени поръчки (ЕЕДОП), като представи списък на специалистите, които ще изпълняват обществената поръчка, в който е посочена професионалната компетентност на лицата и се представя* ***Декларация за ангажираност на експертите.***

**3.3.3.** Участникът трябва да прилага системи за управление на качеството;

**Минимално ниво:** Участникът трябва да има внедрена система за управление на качество ISO 9001:2008 / ISO 9001:2015 с обхват предмета на поръчката, или еквивалент.

***Доказване:*** *Участникът декларира съответствие с поставеното изискване чрез представяне на Единния европейски документ за обществени поръчки (ЕЕДОП) като посочи и публичния регистър в които се съдържа информация за наличието на тези сертификати в Част IV: Критерии за подбор, буква Г: стандарти за осигуряване на качеството и стандарти за екологично управление от ЕЕДОП. В случай че информацията не е достъпна за проверка в публичен регистър към декларираните данни участникът следва да приложи копия на валидни сертификати за система за управление на качеството съгласно стандарта ISO 9001:2008 или еквивалентен и система за управление на околната среда съгласно стандарта ISO 14001:2004 или еквивалентен с обхват, еднакъв или сходен на предмета на поръчката.*

*Възложителят приема еквивалентни сертификати, издадени от органи, установени в други държави членки, както и други доказателства за еквивалентни мерки за осигуряване на качеството и управление на околната среда, когато участника не е имал достъп до такива сертификати или е нямал възможност да ги получи в съответните срокове по независещи от него причини. В този случаи участника трябва да е в състояние да докаже, че предлаганите мерки са еквивалентни на изискваните.*

*Сертификатите трябва да са издадени от независими лица, които са акредитирани по съответната серия европейски стандарти от Изпълнителна агенция "Българска служба за акредитация" или от друг национален орган за акредитация, който е страна по Многостранното споразумение за взаимно признаване на Европейската организация за акредитация, за съответната област или да отговарят на изискванията за признаване съгласно чл. 5а, ал. 2 от Закона за националната акредитация на органи за оценяване на съответствието*

***ЗАБЕЛЕЖКА: Преди сключването на договор за обществена поръчка възложителят изисква от участника, определен за изпълнител, да предостави актуални документи, удостоверяващи липсата на основанията за отстраняване от процедурата, както и съответствието с поставените критерии за подбор. Документите се представят и за подизпълнителите и третите лица, ако има такива.***

**ИЗИСКВАНИЯ КЪМ ОФЕРТИТЕ**

**1. Подготовка на офертата:**

* Офертата не може да се предлага във варианти.
* Отговорността за правилното разбиране на условията от обявлението и указанията за участие се носи единствено от участниците.
* Участниците трябва да проучат всички указания и условия за участие, дадени в документацията за участие;
* При изготвяне на офертата всеки участник трябва да се придържа точно към обявените от възложителя условия;
* Представянето на оферта задължава участника да приеме напълно всички изисквания и условия, посочени в тази документация, при спазване на ЗОП;
* До изтичането на срока за подаване на офертите всеки участник в процедурата може да промени, допълни или да оттегли офертата си;
* Всеки участник може да представи само една оферта;
* Лице, което участва като подизпълнител в офертата на друг участник, не може да представя самостоятелна оферта;
* Представените образци в документацията за участие и условията, описани в тях, са задължителни за участниците. Офертите на участниците трябва да бъдат напълно съобразени с тези образци;
* Офертата се подписва от лицето, представляващо Участника или от надлежно упълномощено лице или лица, като в офертата се прилага пълномощното от представляващия дружеството.

**2. Съдържание на офертата:**

**2.1.** Офертата се представя на български език в запечатана, непрозрачна ОПАКОВКА от участника, или от упълномощен от него представител – лично или чрез пощенска или друга куриерска услуга с препоръчана пратка с обратна разписка, на адреса, посочен от възложителя . Върху опаковката участникът посочва:

* наименованието на участника, включително участниците в обединението, когато е приложимо;
* адрес за кореспонденция, телефон и по възможност – факс и електронен адрес;
* наименованието на поръчката, а когато е приложимо – и обособените позиции, за които се подават документите.

Опаковката включва документите по чл. 39, ал. 2 и ал. 3, т. 1 от ППЗОП, опис на представените документи, както и отделен запечатан непрозрачен плик с надпис "Предлагани ценови параметри", който съдържа ценовото предложение по чл. 39, ал. 3, т. 2 от ППЗОП.

**2.2.** **Съдържание на ОПАКОВКАТА** – документи и образци:

**а) Опис на представените документи**, съдържащи се в офертата, подписан от участника – попълва се ***Образец № 1;***

**б) Единен европейски документ за обществени поръчки (ЕЕДОП) за участникът в съответствие с изискванията на закона и условията на възложителя, а когато е приложимо – ЕЕДОП за всеки от участниците в обединението, което не е юридическо лице, за всеки подизпълнител и за всяко лице, чиито ресурси ще бъдат ангажирани в изпълнението на поръчката**. – попълва се ***Образец № 2.***

**Указание за подготовка на ЕЕДОП:**

1. При подаване на оферта участникът декларира липсата на основанията за отстраняване и съответствие с критериите за подбор чрез представяне на единен европейски документ за обществени поръчки (ЕЕДОП). В него се предоставя съответната информация, изисквана от възложителя, и се посочват националните бази данни, в които се съдържат декларираните обстоятелства, или компетентните органи, които съгласно законодателството на държавата, в която кандидатът или участникът е установен, са длъжни да предоставят информация.

2. Когато участникът е посочил, че ще използва капацитета на трети лица за доказване на съответствието с критериите за подбор или че ще използва подизпълнители, за всяко от тези лица се представя отделен ЕЕДОП, който съдържа информацията по т. 1.

Подизпълнителите трябва да нямат свързаност с друг участник, както и да отговарят на критериите за подбор съобразно вида и дела от поръчката, които ще изпълняват и за тях да не са налице основанията за отстраняване от процедурата.

Третите лица трябва да отговарят на критериите за подбор съобразно ресурса, които ще предоставят и за тях да не са налице основанията за отстраняване от процедурата. 3. Участниците могат да използват ЕЕДОП, който вече е бил използван при предходна процедура за обществена поръчка, при условие че потвърдят, че съдържащата се в него информация все още е актуална. Участниците могат да използват въможността, когато е осигурен пряк и неограничен достъп по електронен път до вече изготвен и подписан електронно ЕЕДОП.

**В тези случаи към документите за подбор вместо ЕЕДОП се представя декларация, с която се потвърждава актуалността на данните и автентичността на подписите в публикувания ЕЕДОП, и се посочва адресът, на който е осигурен достъп до документа.**

4. Лицата по чл. 54, ал. 2 и чл. 55, ал. 3 ЗОП са:

4.1. лицата, които представляват участника или кандидата;

4.2. лицата, които са членове на управителни и надзорни органи на участника или кандидата;

4.3. други лица със статут, който им позволява да влияят пряко върху дейността на предприятието по начин, еквивалентен на този, валиден за представляващите го лица, членовете на управителните или надзорните органи.

5. Лицата по т. 4.1 и 4.2 са, както следва:

5.1. при събирателно дружество – лицата по чл. 84, ал. 1 и чл. 89, ал. 1 от Търговския закон;

5.2. при командитно дружество – неограничено отговорните съдружници по чл. 105 от Търговския закон;

5.3. при дружество с ограничена отговорност – лицата по чл. 141, ал. 1 и 2 от Търговския закон, а при еднолично дружество с ограничена отговорност – лицата по чл. 147, ал. 1 от Търговския закон;

5.4. при акционерно дружество – лицата по чл. 241, ал. 1, чл. 242, ал. 1 и чл. 244, ал. 1 от Търговския закон;

5.5. при командитно дружество с акции – лицата по чл. 256 във връзка с чл. 244, ал. 1 от Търговския закон;

5.6. при едноличен търговец – физическото лице – търговец;

5.7. при клон на чуждестранно лице – лицето, което управлява и представлява клона или има аналогични права съгласно законодателството на държавата, в която клонът е регистриран;

5.8. в случаите по т. 5.1 – 5.7 – и прокуристите, когато има такива;

5.9. в останалите случаи, включително за чуждестранните лица – лицата, които представляват, управляват и контролират кандидата или участника съгласно законодателството на държавата, в която са установени.

6. В случаите т. 5.8, когато лицето има повече от един прокурист, декларацията се подава само от прокуриста, в чиято представителна власт е включена територията на Република България.

7. Когато изискванията по чл. 54, ал. 1, т. 1, 2 и 7 и чл. 55, ал. 1, т. 5 от ЗОП се отнасят за повече от едно лице, всички лица подписват един и същ ЕЕДОП. Когато е налице необходимост от защита на личните данни или при различие в обстоятелствата, свързани с личното състояние, информацията относно изискванията по чл. 54, ал. 1, т. 1, 2 и 7 и чл. 55, ал. 1, т. 5 от ЗОП се попълва в отделен ЕЕДОП за всяко лице или за някои от лицата.

8. В случаите по т. 7, когато се подава повече от един ЕЕДОП, обстоятелствата, свързани с критериите за подбор, се съдържат само в ЕЕДОП, подписан от лице, което може самостоятелно да представлява съответния стопански субект.

9. Съгласно чл. 59, ал. 5 от ЗОП, възложителят е посочил критериите за подбор и документите за тяхното доказване в обявлението, с което се оповестява откриването на процедурата.

10. В ЕЕДОП се представят данни относно публичните регистри, в които се съдържа информация за декларираните обстоятелства или за компетентния орган, който съгласно законодателството на съответната държава е длъжен да предоставя информация за тези обстоятелства служебно на възложителя

11. Когато за участник е налице някое от основанията по чл. 54, ал. 1 ЗОП или посочените от възложителя основания по чл. 55, ал. 1 ЗОП и преди подаването на офертата той е предприел мерки за доказване на надеждност по чл. 56 от ЗОП, тези мерки се описват в ЕЕДОП.

***Важно:***

***Възложителят може да изисква от участниците по всяко време да представят всички или част от документите, чрез които се доказва информацията, посочена в ЕЕДОП, когато това е необходимо за законосъобразното провеждане на процедурата.***

***Преди сключването на договор за обществена поръчка възложителят изисква от участника, определен за изпълнител, да предостави актуални документи, удостоверяващи липсата на основанията за отстраняване от процедурата, както и съответствието с поставените критерии за подбор. Документите се представят и за подизпълнителите и третите лица, ако има такива.***

***Документи удостоверяващи липсата на основанията за отстраняване от процедурата.***

*1. за обстоятелствата по чл. 54, ал. 1, т. 1 от ЗОП – свидетелство за съдимост;*

*2. за обстоятелството по чл. 54, ал. 1, т. 3 от ЗОП – удостоверение от органите по приходите и удостоверение от общината по седалището на възложителя и на кандидата или участника;*

*3. за обстоятелството по чл. 54, ал. 1, т. 6 от ЗОП – удостоверение от органите на Изпълнителна агенция „Главна инспекция по труда;*

*Когато в удостоверението по т. 2 се съдържа информация за влязло в сила наказателно постановление или съдебно решение за нарушение по чл. 54, ал. 1, т. 6 от ЗОП, участникът представя декларация, че нарушението не е извършено при изпълнение на договор за обществена поръчка.*

*Когато участникът, избран за изпълнител, е чуждестранно лице, той представя съответният документ по т. 1, т. 2 и т. 3, издаден от компетентен орган, съгласно законодателството на държавата, в която участникът е установен.*

*В случаите, когато в съответната държава не се издават документи за посочените обстоятелства или когато документите не включват всички обстоятелства, участникът представя декларация, ако такава декларация има правно значение съгласно законодателството на съответната държава.*

*Когато декларацията няма правно значение, участникът представя официално заявление, направено пред компетентен орган в съответната държава.*

*Възложителят няма право да изисква представянето на посочените документи, когато обстоятелствата в тях са достъпни чрез публичен безплатен регистър или информацията или достъпът до нея се предоставя от компетентния орган на възложителя по служебен път.*

**в) Документи за доказване на предприетите мерки за надеждност, когато е приложимо**.

**Указание за подготовка:**

1. Участник, за когото са налице основания по чл. 54, ал. 1 и посочените от възложителя обстоятелства по чл. 55, ал. 1 от ЗОП, има право да представи доказателства, че е предприел мерки, които гарантират неговата надеждност, въпреки наличието на съответното основание за отстраняване. За тази цел участникът може да докаже, че:

1.1. е погасил задълженията си по чл. 54, ал. 1, т. 3 от ЗОП, включително начислените лихви и/или глоби или че те са разсрочени, отсрочени или обезпечени;

1.2. е платил или е в процес на изплащане на дължимо обезщетение за всички вреди, настъпили в резултат от извършеното от него престъпление или нарушение;

1.3. е изяснил изчерпателно фактите и обстоятелствата, като активно е съдействал на компетентните органи, и е изпълнил конкретни предписания, технически, организационни и кадрови мерки, чрез които да се предотвратят нови престъпления или нарушения.

**Като доказателства за надеждността на участника се представят следните документи:**

1. по отношение на обстоятелството по чл. 56, ал. 1, т. 1 и 2 от ЗОП – документ за извършено плащане или споразумение, или друг документ, от който да е видно, че задълженията са обезпечени или че страните са договорили тяхното отсрочване или разсрочване, заедно с погасителен план и/или с посочени дати за окончателно изплащане на дължимите задължения или е в процес на изплащане на дължимо обезщетение;

2. по отношение на обстоятелството по чл. 56, ал. 1, т. 3 от ЗОП – документ от съответния компетентен орган за потвърждение на описаните обстоятелства.

***Важно:***

***Възложителят преценява предприетите от участника мерки, като отчита тежестта и конкретните обстоятелства, свързани с престъплението или нарушението.***

***В случай че предприетите от участника мерки са достатъчни, за да се гарантира неговата надеждност, възложителят не го отстранява от процедурата.***

***Мотивите за приемане или отхвърляне на предприетите мерки и представените доказателства се посочват в решението за класиране или прекратяване на процедурата.***

***Участник, който с влязла в сила присъда или друг акт съгласно законодателството на държавата, в която е произнесена присъдата или е издаден актът, е лишен от правото да участва в процедури за обществени поръчки или концесии, няма право да използва предвидената в чл. 56, ал. 1 от ЗОП възможност за времето, определено с присъдата или акта.***

**г) Документ, от който да е видно правното основание за създаване на обединението (когато е приложимо) - заверено от участника копие;**

**Указание за подготовка:**

Документът, от който да е видно правното основание за създаване на обединението, следва да съдържа следната информация във връзка с конкретната обществена поръчка:

1. правата и задълженията на участниците в обединението;

2. разпределението на отговорността между членовете на обединението;

3. дейностите, които ще изпълнява всеки член на обединението.

**д) Техническо предложение** - **попълва се *Образец № 3*, съдържащо:**

* документ за упълномощаване, когато лицето, което подава офертата, не е законният представител на участника – **оригинал или** **нотариално заверено копие**;
* предложение за изпълнение на поръчката в съответствие с техническите спецификации и изискванията на възложителя и да е съобразено с критериите за възлагане;
* линеен календарен график според Техническата спецификация;
* декларация за съгласие с клаузите на приложения проект на договор - попълва се ***Образец № 4*;**
* декларация за срока на валидност на офертата - попълва се ***Образец № 5***;
* декларация, че при изготвяне на офертата са спазени задълженията, свързани с данъци и осигуровки, закрила на заетостта и условията на труд - попълва се ***Образец № 6*;**

**Органите, от които участниците могат да получат необходимата информация за задълженията, свързани със закрила на заетостта и условията на труд, които са в сила в Република България, където трябва да се извърши услугата са НАП, Агенция по заетостта и Изпълнителна агенция „Главна инспекция по труда“ (nap.bg, www.mlsp.government.bg, http://www.gli.government.bg/, http://www.az.government.bg/).**

* декларация по чл. 101, ал. 11 от ЗОП за липса на свързаност с друг участник - попълва се ***Образец № 7***;
* **декларацията по чл. 3, т. 8 от** Закона за икономическите и финансовите отношения с дружествата, регистрирани в юрисдикции с преференциален данъчен режим, свързаните с тях лица и техните действителни собственици - попълва се ***Образец № 8;***

**Съдържание на ПЛИК "Предлагани ценови параметри"**

**а) „Ценово предложение” -** попълва се ***Образец № 9*** – в оригинал, пописано и подпечатано на всяка страница от представляващия участника или упълномощено лице.

Към Ценовото предложение се прилага ***Образец № 9.1 –*** Попълнени КСС – Водопровод и ***Образец № 9.2 –*** Попълнени КСС - Канализация.

Извън плика с надпис "Предлагани ценови параметри " не трябва да е посочена никаква информация относно цената;

Участници, които и по какъвто начин са включили някъде в офертата си извън плика "Предлагани ценови параметри " елементи, свързани с предлаганата цена (или части от нея), ще бъдат отстранени от участие в процедурата.

**2.5. Запечатване**

* + Документите, систематизирани съобразно посочените по-горе изисквания, се запечатват по реда посочен в Раздел ІІІ „Оферта”, точка „Съдържание на оферта”.
  + Върху опаковката, участникът посочва:

**ДО:**

**Община Свиленград**, 6500 гр. Свиленград,

бул. „България“ № 32, стая 302

Оферта за участие в открита процедура за възлагане на обществена поръчка по реда на ЗОП с предмет:

„**Избор на изпълнител за извършване на строително-монтажни работи на обект: „Проектиране на ВиК в гр. Свиленград - кв.39, кв.307, кв.308, кв.309, кв.310, кв.311, кв.312 и кв.313““**

Наименование на участника:………………………………………………….

Участниците в обединението (когато е приложимо)…………………………

Адрес за кореспонденция: ……………………………………………………………………………

Телефон факс или електронен адрес:………………………………………..

**3. Изисквания към документите:**

**3.1.** Всички документи трябва да са:

* Подписани или заверени (когато са копия) с гриф „Вярно с оригинала”, подпис, освен документите, за които са посочени конкретните изисквания за вида и заверката им;
* Документите и данните в офертата се подписват само от лица с представителни функции, назовани в удостоверението за актуално състояние или упълномощени за това лица; Във втория случай се изисква да се представи нотариално заверено пълномощно за изпълнението на такива функции;
* Всички документи, свързани с предложението, следва да бъдат на български език;

**4. Подаване на оферти:**

**4.1. Място и срок за подаване на оферти**

Офертите се представят в сградата на Общинска администрация, 6500 гр. Свиленград, бул. „България“ № 32, стая 302.

* Срокът за подаване на офертите е съгласно Обявлението за обществена поръчка;
* Всеки участник следва да осигури своевременното получаване на офертата от възложителя;
* До изтичането на срока за подаване на офертите всеки участник може да промени, да допълни или да оттегли офертата си.

**5. Приемане и връщане на оферти**

**5.1.** При подаване на офертата и приемането й върху опаковката се отбелязва входящ номер, дата и час на постъпване и посочените данни се отбелязват във входящ регистър.

**5.2.** Не се приемат заявления за участие и оферти, които са представени след изтичане на крайния срок за получаване или са в незапечатана опаковка или в опаковка с нарушена цялост.

**5.3.** Когато към момента на изтичане на крайния срок за получаване на офертите пред мястото, определено за тяхното подаване все още има чакащи лица, те се включват в списък, който се подписва от представител на възложителя и присъстващите лица. Офертите на лицата от списъка се приемат.

**5.4.** Не се допуска приемане на оферти от лица, които не са включени в списъка по т. 5.3.

**ГАРАНЦИИ**

**1. Условия и размер на гаранцията за изпълнение на договора, условия и начин на плащането й.**

Гаранцията за изпълнение на договора е в размер на **3 (три) % от стойността на договора без ДДС**.

Гаранцията за изпълнение на договора може да се представи под формата на:

* на банкова гаранция – (**изготвя се по** образец на банката, която я издава, при условие че в гаранцията са вписани условията на Възложителя),
* на парична сума, преведена по сметка на **Община Свиленград:** BIC-DEMIBGSF, IBAN-BG27DEMI92403300034744, при “Търговска банка Д”АД, финансов център Свиленград**.** **В нареждането за плащане следва да бъде записан текста: "Гаранция за изпълнение на ОП с предмет....................................”** ,
* на застраховка, която обезпечава изпълнението чрез покритие на отговорността на изпълнителя.

Участникът сам избира формата на гаранцията за изпълнение на договора. Когато участникът избере гаранцията за изпълнение на договора да бъде банкова гаранция или застраховка, тогава тя трябва да бъде безусловна и неотменима, в полза на **община Свиленград** и със срок на валидност – 90 дни след окончателното приемане на работата по договора.

Когато гаранцията е представена под формата на парична сума или банкова гаранция, то тогава тя може да се предостави от името на изпълнителя за сметка на трето лице – гарант.

Когато избраният изпълнител е обединение, което не е юридическо лице, всеки от съдружниците в него може да е наредител по банковата гаранция, съответно вносител на сумата по гаранцията или титуляр на застраховката.

Когато участникът избере гаранцията за изпълнение на договора да бъде под формата на застраховка, която обезпечава изпълнението чрез покритие на отговорността на изпълнителя, трябва: да представи валидна застрахователна полица, която покрива единствено рискове свързани с реализацията на договора, и не може да бъде използвана за обезпечаване на отговорността на изпълнителя по друг договор, застраховката трябва да е за конкретния договор в полза на конкретния възложител; застрахователната премия да е платена еднократно при сключване на застраховката.

Участникът, определен за изпълнител на обществена поръчка, представя оригинал на банковата гаранция и застраховката или оригинали на платежния документ за внесената по банков път гаранция за изпълнение на договора преди подписването на самия договор. Гаранцията за изпълнение, преведена по банков път, следва да е постъпила реално в банковата сметка на Възложителя не по-късно от датата на сключване на договора за обществената поръчка.

Условията и сроковете за задържане или освобождаване на гаранцията за изпълнение се уреждат в договора за възлагане на обществена поръчка.

**ИЗЧИСЛЯВАНЕ НА СРОКОВЕ**

**1.** Сроковете, посочени в тази документация се изчисляват, както следва:

* когато срокът е посочен в дни, той изтича в края на последния ден на посочения период;
* когато последният ден от един срок съвпада с официален празник или почивен ден, на който трябва да се извърши конкретно действие, счита се, че срокът изтича в края на първия работен ден, следващ почивния.

**2.** Сроковете в документацията са в календарни дни. Когато срокът е в работни дни, това е изрично указано при посочването на съответния срок.

**По неуредените въпроси от настоящата документация ще се прилагат разпоредбите на Закона за обществените поръчки, Правилника за прилагана на Закона за обществените поръчки и действащото българско законодателство.**

***Приложения:***

1. Опис на представените документи -*Образец № 1;*

2. Единен европейски документ за обществени поръчки (ЕЕДОП) за участникът в съответствие с изискванията на закона и условията на възложителя, а когато е приложимо – ЕЕДОП за всеки от участниците в обединението, което не е юридическо лице, за всеки подизпълнител и за всяко лице, чиито ресурси ще бъдат ангажирани в изпълнението на поръчката –*Образец № 2.*

3 Техническо предложение - *Образец № 3*

4.декларация за съгласие с клаузите на приложения проект на договор - *Образец № 4*;

5.декларация за срока на валидност на офертата - *Образец № 5*;

6.декларация, че при изготвяне на офертата са спазени задълженията, свързани с данъци и осигуровки, закрила на заетостта и условията на труд - *Образец № 6*;

7.декларация по чл. 101, ал. 11 от ЗОП за липса на свързаност с друг участник - *Образец № 7*;

8.декларацията по чл. 3, т. 8 от Закона за икономическите и финансовите отношения с дружествата, регистрирани в юрисдикции с преференциален данъчен режим, свързаните с тях лица и техните действителни собственици - *Образец № 8;*

9. „Ценово предложение” - *Образец № 9*

10.КСС – Водопровод *Образец № 9.1*

11. КСС – Канализация-и *Образец № 9.2*

12.Проект на договор-Образец №10

13.Техническа спецификация

14.Обяснителни записки

15.Проекти